  Туспуктэм: Удмуртиысь тӧролэн но кивалтэтлэн пресс-службазы Анжелика Тихонова корреспондент Сьӧлта ёросысь Сюромошур гуртын лулчеберет юртэз выльдӥзы. Ужъёсты «Культура малой родины» парти ӵектос улсын нуизы. Со сярысь элькун тӧролэн но кивалтэтлэн пресс-службазы ивортӥз. Лэсьтӥськисьёс юртлэсь выжзэ, вӧлдэтсэ, учкисьёслы залысь борддоръёсты тупатъязы, электроезъёсты воштӥзы, тылпу потон сярысь ивортӥсь сигнализация кыскизы. Учкисьёслы залэ 120 выль пуконъёс басьтӥзы. Озьы ик туэ сценалэсь дӥсьсэ но выльдыны чаклало. Сюромошурысь лулчеберет юртын ужасьёс арлы быдэ 150-лэсь трос ужрадъёс ортчытъяло. Отчы оглом 3 сюрс 500-лэсь трос учкисьёс ветло. Мылкыд карисьёс понна укмыс клубъёс ужало, отчы 100-лэсь ятыр гуртоос пырисько. «Жильыртӥсь ошмес» фольклор ансамбльзы огъяросси но элькун конкурсъёсы но фестивальёсы ялан пыриськылэн. Нылпиослы «Теремок» удмурт коллективзы но пӧртэм фестивальёсы но конкурсъёсы вуылэ. 2019-тӥ арын Нылпиослэн йӧскалык театр коллективъёссылэн «Артэ» элькун фестиваль-конкурсысьтызы I степенё дипломен бертӥз, нош 2021-тӥ арын – I степенё лауреат луыса. Тодэ вайытом, 2022-тӥ арын Удмуртиын парти ӵектосъя оглом 27 культура юртъёсты выльдозы. Тегъёс: Удмуртия лэсьтӥськон Лулчеберет Сьӧлта тупатъянужъёс  